આપણો સમાજ મૂળે ભોળા લોકોનો સમાજ છે. ભોળા લોકોની પ્રિય વાનગી અંધશ્રદ્ધા હોય છે. સાધુવેશ ધારણ કરીને રાવણ સીતાને છેતરી શકે. આવી કથા અસંખ્ય વાર સાંભળ્યા પછી પણ આપણી સ્ત્રીઓ સાધુવેશમાં સંતાયેલા રાવણોને ઓળખી ન શકે, એને ભોળપણ કહેવું કે ભોટપણ? ભણેલા ગણેલા લોકો પણ બાવાજીને ત્યાં, છેતરાવા માટે હોંશેહોશે જાય છે. છેતરાવા માટેની આવી ઉતાવળ હિન્દુ સમાજ સિવાય બીજા કોઈ સમાજમાં બહુ જોવા મળતી નથી. અમેરિકામાં રહેવાનું બન્યું ત્યારે, ખ્રિસ્તી પંથની સ્ત્રીઓને પણ અંધશ્રદ્ધામાં રાચતી જોવાની તક મને મળી હતી. જિમિ કાર્ટર નામનાં અમેરિકન રાષ્ટ્ર પ્રમુખે એક મુલ્યવાન વિધાન કર્યું હતું:.